Poštarina plaćena u gotovu. 


Zagreb — Kaptol 9. — Godišnja pretplata Din. 12*— 
Ci rkveni Jelki 
(zgb Ilir € 





F\en 
LL 3 


2 
s dk oo s 
ki 


aa 


o 
g a) 


E arie», = 
ZANE 9 ž 


ČI nas" 

Mladiću, kamo ćeš ? 
Progonstvo je bijesnilo. Petar se nalazio u Rimu. Od straha 


pred novim mukama, zaputio se i ostavljao Rim, mladu crkvu 


vjernika. Ielazeći iz građa, susretne se sa svojim Učiteljem, koji 


.je ulazio u Rim. Petar sav izvan sebe, zapita Učitelja svoga: 


Gospodine, kamoćeš? A ovaj mu odgovori: Idem, da po- 
nOvnNo umrem za tebe. Petar se zasrami, pocrveni 4 vrati se na- 
trag, a Učitelja nestane ... 


Mladiću, doskora ćeš i ti odložiti knjige, nastati će za tebe“ 


praznici. Prije nego se s njima sastaneš, dopusti da te upitam: 
Mladiću, kamoćeš? 

Ti si na raskršću života. Oko sebe čuješ pijev zamamljivih 
sirena. Zovu te, šire ti ruke, pružaju ti poljupce, pokazuju ti u 
daljini polja posuta cvijećem i raskošjem. Pokazuju ti svu ras- 
koš bajnog pramaljeća, dočim ti skrivaju zimu života tvoga. I ti 
Si zanesen njihovim obećanjima, zaputio se moguće bez Ctlja kao 
4 drugt, a za sobom čuješ jedan oštri glas, koji te dogzivlje: MLA- 


DICU STANI, KAMO ĆEŠ? Zar je tvoja svrha ova eemlja, čari. 


ovoga raskošnog svijeta, koji se roti proti Boga? zar ćeš isustiti 
da te strasti vuku, bez cilja i svrhe, do bezdanog groba? Pogle- 
daj kraj sebe! Mnoštva čekaju od tebe pouke, upiru oči prama 
tebi, dižu ruke prama tebi. Nijemi su, ne znaju govoriti; klja- 
Stavi su ne mogu se ispraviti; strotani su ne mogu si pomoći. Jaz 
je pripravljen da ih proguta, a ti ih možeš spasiti! ... Mladiću, 
sjeti se ugodnih dana bajne mladosti svoje, kada si pred oltarom 
bio... Moguće si pošao na nauke nakanom, da se jednom popneš 
na oltar, da Bogu pjevaš pjesmu izbavljenja, a narodu služiš... 
Mladiću, ti st poletan, idealan, kadar za svaku napor. Ti še- 

kiš da vijekom mlad ostaneš, da te jednom drugi okrune vijen- 
cem, koji uvenuti ne će. ' 
i 11 


ia 


shi 


> a8. vje 


— 138 — 


Mladiću, kreni na desnu, stupi u četu Gospodnju, da budeš 
pomazan uljem spasa, da te Bog igmeđu tisuća odabere za 
svećenika svoga, da mu prinosiš žrtve, da narodu najviše 
koristiš, da sebe posvetiš, da radiš za dušel >s% 

MLADIĆU DOĐI, BUDI SVEĆENIK. Zaputi se put kojeg 
samostana, pokucaj na njegova vrata, moli da ti se otvore. Mnogi 
su tako pošli, pođi i ti za njima, da budeš s njima, da budeš 
apostol, da budeš najveći među najvećima! pa 

Je li još kolebaš, klekni i moli: POKAŽI MI, GOSPODE, 
PUT, KUDA MI JE POĆI! Uredništvo. 

NZDVSCA 

Ideal sv. Franje i naš ideal. 
O. Petar Vlašić. 
6. III. stepenica, po kojoj se sv. Franjo približio svome idealu. 


oteškoće u ostvarenju ideala. Svaki je ideal 

teško ostvariti. Ima u njemu nešto, što vidimo, ali ne 
možemo obuhvatiti. Ili opet nešto, što osjećamo poput 
ugodne daleke glazbe, a svirače ne vidimo, Znamo iz života ve- 
likih umjetnika koliko su se oni naprezali, da što vjernije pri- 
kažu svoj ideal na platnu, na mramoru, u stihovima ili u glazbe- 
nim notama. I nije im uvijek išlo za rukom. Rijetko je koji vrsni 
umjetnik zadovoljan svojim rađom. Uvijek on nađe na svom 
djelu koju nesavršenost, koju manjkavost, koju disonancu sa za- 
mišljenim idealom. : . 1 j 
Još je teže ostvariti ideal u svom životu. Tu se hoće kud i 
kamo više truda, više napora, više muke. Pogotovo, ako je ideal 
potpuno savršen, ako je božanstven, kao što je bio ideal našeg 
sv. Oca, a to je sam Gospod Isukrst. Da taj ideal u životu svo- 
jem ostvarimo hoće se. tvrde volje, jake srčanosti, žilave ustraj- 
nosti, hoće se VITEŠKOG DUHA. Jer tu treba mnogo borbe, 
treba velikih napora. Tu treba da čovjek boj bije sa svojom vla- 
stitom naravi. Treba da ljubi ono, što mu je mrsko, a da mrzi na 
ono, što mu je ugodno. Treba da gleda ono, što mu ne ide k srcu, 
a da zatvara oči pred onim, što mu ugađa sjetilima. Treba da 
sluša gorku riječ, a da okreće uši od zamamljive glazbe. Treba 


da ide putem, kojim se teško ide, a da stoji daleko od ravnog, | 
slab pita. Sam božanski Spasitelj naglasio je: »Tko hoće 


i mnom neka se odreče sebe i uzme križ 
ik Srinak ameslijedi«. (Mt. 16, 24). A na drugom mjestu: 
»Akotkodođek meni, anemrzina ocasvojegai 
namaterinaženuinadjecuinabraćuinasestre, 
pačeina životsvoj, ne može biti moj učenik«. 

. 14, 26). a -ztaš mj: 
< leš: su ovo riječi, jedne od najtežih u Prvan i hoće ge 
viteškog duha, da ih se u djelo provede. Mona ih ne razu- 
mije, kukavica od njih zazire, lijenivac koleba, materijalista im 

se podsmijeva. Zato se takovi nikada ne dižu ni jedan pedalj nad 
zemljom. To su kao kornjače ili kao žabe, kojima je ugodno sta- 
Jati u nizini, u baruštini. Viteške duše razumiju važnost ovih 


Isusovih riječi, shvaćaju njihovu shodnost, pak ih iu djelo pro- 


vode, a tim se poput surog orla dižu u visinu sve do božanskog 
ideala — Isukrsta. ' 

Viteškiduhsv. Franje. I naš serafski Otac sv. Fra- 
njo bio je jedan takav orao. On je bio viteškog duha i tim 
se kao po trećoj stepenici penjao k svome idealu Isukrstu. Svi 
na stari životopisci Svečevi ističu taj viteški duh našeg sv. 

Ca. 

Na početku svoga novog života, ili — kako ga nekoji zovu 
»obraćenja« — morao je Franjo izdržati žestoke borbe izvanjske 
i unutrnje. Vlastiti ga je otac progonio, rođeni brat mu se rugao, 
sav Asiz mu se podsmljevao. Držali su ga luđakom i ne rijetko 
dječurlija se nabacivala na nj kamenjem i blatom. Ali srčani 
vitez Kristov ne dade se smesti ni natrag povratiti. On se — 
kaže Toma Celanski, — oboruža oružjem pouzdanja u svog vođu 
Krista, i držeći pred sobom štit vjere, vođen ognjem božanske 
ljubavi, hodio je naprijed u borbi za svog gospodara. Kao pravi 
vitez Kristov hodio je, kao da je gluh i slijep, kraj svih progon- 
stva i napadaja imajući pred očima ne svoju nego Kristovu 
čast. Viteški je stavio na službu Kristu sve svoje sposobnosti: 
svoju smijelu odlučnost, velikodušnost, neustrašivost. Za Krista 
je on želio i svoju krv proliti, zato se i bio jednom uputio u po- 
ganske krajeve na istok. 

I duševne svoje borbe viteški je savladavao, a narav je 
svoju tako rekuć u bitnosti izmjenio. Što mu se prije činilo gorko, 
sad mu je Krista radi slatko; što mu je prije bilo teško, sad mu 
je za Krista lako; prije mu se grustilo i pogledati gubavce, a 
sad ih ljubi kao Kristove miljenike; prije je mnogo što poduzi- 
mao, da postane slavnim svjetskim vitezom, sad sve poduzimlje, 
da postane vrijednim vitezom Kristovim. 

Odgoj učenika. I svoje učenike odgajao je Svetac u 
viteškom duhu. Odmah po primitku u red običavao ih je 
podučavati o novom viteštvu, kojemu su se oni posvetili. Kad 
ga je brat Egidij zamolio za redovničko odijelo, stade mu Fra- 
njo tumačiti: »Moj dragi, Bog ti je iskazao veliku milost. Kad 
bi došao u Asiz ear i htio primiti kojeg građanina u svoju službu, 


“za svog. viteza ili pouzdanika, ne bi li se taj u velike radovao? 


Koliko većma imaš se ti radovati, kad te eto Gospod izabrao za 
svog viteza i predragog slugu?« Svojim novacima stavljao je 
Svetac pred oči vitezove Karla Velikoga i druge sredovječne 
vitezove, da ih nasljeduju u duhovnom pogledu, da budu muževi 
Puni revnosti, srčanosti, odanosti, velikodušnosti, samozataje, 
strpljivosti, pregaranju u službi Kristovoj. 
Takovitrebadaimibudemo. Sv. Pavao traži od 
svakog kršćanina, da bude »dobar vojnik Kr istov« (II. 
Tim. 2, 3). Trećoredac treba da bude ne samo vojnik Kristov, 
: * 

NEGO VITEZ KRISTOV. Treba da bude spravan na velike 
žrtve, kad se radi o časti Kristovoj. Treba da većma ravnuje za 
Njegovu slavu i da se bliže k Njemu popne, nego drugi vjernici. 
A to ne će postići, ako nema u sebi viteškog duha. 


Nažalost takova duha fali danas mnogima u svijetu, a i to- 
likima u trećem redu. Oni su živa vatra, kad se radi o njihovoj 
časti, a hladni su kao led, kad se radi o slavi Božjoj. Oni' su 
spravni sve pretrpjeti, kad se radi o vlastitoj koristi, a težak im 
je i najmanji napor u službi Božjoj, Oni žrtvuju čitave satove u 
beskorisnim, a i štetnim razgovorima za svijetom, a dosadno im 
je po sata prebivati sv. Misi u razgovoru s Bogom. Ne umore 
se, kad plešu i po čitave noći, a ne mogu ustrajati ni po sata, 
kad se Bogu mole. Uživaju u čitanju bljutavih romana i novela, 
beskorisnim, a i štetnim razgovorima sa svijetom, a dosadno im 
se dobra, pobožna knjiga, koja prikazuje življenje . sinova 
Božjih. Oni su junaci na riječi, a kukavice na djelu; vojnici su, 
kad je parada, a obični građani, kad je rat. Oni bi htjeli biti vi- 
tezovi Kristovi, kad se dijele odličja, ali ne kad treba junački 
boriti se proti neprijateljima Križa Kristova. Oni bi rado na se 
navukli kićeno viteško odijelo, ali bez obveze da će se kao vite- 
zovi vladati i boriti. Mnogo ima trećoredaca i trećoredica. koji 
s veseljem stupaju u Treći Red i uzimlju obilježja 'Trećega 
Reda: škapularipasac; i prvih dana, dok im još u sreu 
odjekuje zanosni pozdrav O. Upravitelja prigodom oblačenja, 
ta su im obilježja laka kao perce i draga kao da su od zlata: a 
malo kašnje?... Čim nadođu prve kušnje, prve poteškoće, ta im 
obilježja postaju teška, teška kao da su od olova i htjeli bi ih sa 
sebe skinuti, a nekoji ih nažalost i skidaju i iz svetog reda istu- 
paju, ako i ne činom, a to djelima. To su neprijatelji naši! 


To ne znači biti vitezom Kristovim. Sv. Pavao kaže, da ne 
dobiva vijenac slave nego onaj, koji se junački bori do kraja. A 
božanski Spasitelj je kazao, da onaj, koji uzme plug u 
ruke, pa se okreće natrag, nije Njega dostojan. 
On sam došao je do slave Uskrsnuća putem Kalvarije, noseći na 
svojim leđima preteški Križ, a na nebo je uzašao sa vrhunca one 
gore, na čijem se podnožju otrag 42 dana znojio krvavim znojem. 
Slijedimo ga i mi na tom putu, kako ga je slijedio hrabri Njegov 


vitez naš serafski Otac sv. Franjo, i tim ćemo putem doći u ne-_ 


posrednu blizinu k Njemu. 


Vel. časnim upraviteljima, Zadrugama Trećega Reda, po- 
jedinim. članovima, preporučamo  škapulare Trećega Reda: 
ŠIVENI PO DIN. 2.50, A NEŠIVENI (2 slike) 50 PARA obe. 
Nabavljajte preko SAVEZA TREĆEGA REDA, ZAGREB, 
KAPTOL 9. Trećoreci, svoj k svome! Naručite i uštedite novac. 

12. Oskvrnjena mladost. 


Kosti će mu se napuniti grijesima 
mladosti njegove, i s njime će u prahu 
spavati Job 20,11. 


ako je žalostan onaj čovjek koji u cvijetu svoje dobi na- 
liči stablu bez pupa, bez lista, bez ploda! Slomljena mu 
je krošnja, savijeno deblo, objesile se polomljene grane: 
Ne lepršaju po njemu vesele ptičice, ne odmara se u njegovoj 
sjeni trudni putnik. Potpuno si slična ovome ti, nesretno 
sprovedenamladosti Zarana si izgubila nevinost; 
— možda prije nego si ju i spoznala, zarana su te zanijele 
strasti; zarana si poprimila grješne običaje, koji su ti se već 
ukorjenili. Mladić s prirođenom si svježošću prihvaća 
Sve; dapače je u stanju, da i neprijatelja pakao srdačno za- 
grli i tvrdokorno u tom zagrljaju ostane. Bijedno i prazno - 
sree! Okrutan svijete, koji vrebaš navlastito na mlada 
srea znajući, kakove posljedice nastaju, ako se već u klici u 
njima duševni život uguši ili bar spriječi! . 
Koliko sam svakojakih grijeha već dosada počinio? Tu su: 
Grijesi neposluha, djetinjske nevjernosti i nepodložnosti 
starijima. Grijesi proti dužnom štovanju Boga, kao: dvo- 
umljenje, nevjera, bezbožnost, slaba, mlaka i površna 
molitva, nepristojno vladanje u svetim mjestima, prezir sve- 
tinja, mrskoća riječi Božje, zloporaba sakramenata. Grijesi n e- 
čistoće i životinjske razuzdanosti, kojima sam 
okaljao svoju mladenačku maštu, obeščastio mladenački razum, 
osramotio mladenačko tijelo, ubio mladenačku snagu. Oh, sami 
ovi grijesi jesu kužni i duboki bezdan! Oni su ruglo preko sva- 
koga pojma! Jedan dan drugome kazuje i jedna noć drugoj do- 


. vikuje tu sramotu! Grijesi neumjerenosti u jelu i piću, 
kao: prekomjernost, proždrljivost, opijanje; prezir svega, što 


je plemenito, čisto i duhovno. Grijesi lijenosti, kao: zane- 
marivanje staliških dužnosti, besposlenost, gubitak. vremena, 
prekomjerno odmaranje, prekomjerni počinak, predugo neko- 
risno čitanje i igranje, te neozbiljnost. Grijesilakomosti, kao: 
nevjernost, prevara, krađa malih ili velikih stvari i rasipnost. 
Grijesi oholosti, kao: taština, nadutost, precjenjivanje sa- 
moga sebe, ponos sa svojim tjelesnim i duševnim darovima ra- . 
dom i imanjem, miješanje u sve stvari, želja za vladanjem i za 
krivom slobodom, tvrdoglavo odbijanje tuđega vodstva, — što 
je sve obilno vrelo grijeha, koli lakih, toli smrtnih. Grijesi proti 
ljubavibližnjega, kao: povrijeđivanje tuđega prava, za- 


* vist, nesloga, ljutitost, svadljivost, mržnja i nepomirljivost. 


Pa kad bih ja sada umro, i uzalud mi bilo, što sam ra- 
čunao na dulji život otišao bih radi ovolikih grijeha u pakao. 
Tako mlad, pa — u pakao! Uzmimo, da ne ću umrijeti baš sa da, 
ali naskoro šta bih kroz tako kratko vrijeme mogao učiniti za 
Boga, za nebo i za vječni život? Pa recimo, da ću još dugo 
Živjeti; zar nije ipak velik dio moga zemaljskoga življenja 

izgubljen? A ne ćeli biti i nadalje moj život ovako grješan? “ 


Zar .se ne će i moje kosti napuniti grijesima mladosti 
mojet) te će me oni slijediti sve do smrti? Teško se je povra- 
titi . uski put, kad se jednoč noga privikne na strmenitiji 
široki! a 

. Zašto sam tako daleko zašao? Zašto nijesam Prije slušao 
svoje savjesti i boljim putem išao? Bijedno 1 ubogo sree moje! 
Ti se moraš opet Bogu povratiti! Mora se ispuniti u tebi 
praznina, ali ne kakovom zemaljskom taštinom i 
osjetnim uživanjem, ne novim grijesima, kojima bi jedino 
dokrajčio propast svoje duše, nego stvarima neprolaznim: d u- 
hovnima, svetima i Božjima! O Bože moje mladosti, — 
s kojim me veže još jedino uspomena — šta sam postao 
bez Tebe? Ostavio sam Tebe, izvor vode žive, a kopao si na- 
kapnice, koje ne mogu držati vode!?) Naselio sam se oko mut- 
nih vodaegipatskih)?) a'njihovi nečisti talasi, još su mi 
povećavali žeđu! Tko će me dovesti k Tebi, bistri izvore ži- 
vota*), da se, opet budem veselio mladosti svojoj?5) Pa komu 
da posvetim ostatak svoje cvjetne mladosti, — koja Ti 
Žrtva veoma godi — ako ne Tebi, gospod&ru srca moga i svo- 
joj baštini u vječnosti? 





1) Job. 20, 11. — 2) Jer. 2, 18. — 5) Jer, 2, 18. — *) Ps. 85, 10. — 5) Ps, 42,4. 





s. ire 


33. Psalam. 


Benedicam Dominum... 


Zahvala za izbavljenje i moralna pouka. 


Rado ću Gospoda hvalit u svako doba, 
Dokle mi ne budu grudi disati stale; 
S usana vazda će mojih do hladnog groba 
Ječati pjesma jekom njegove hvale. 

Sveđ će se Gospodom srce dičiti moje, 
Na glas se do smrti duša hvaliti moja; 
Neka svi jadnici čuju na uši svoje, 

Nadom i radošću srca napune svoja. 
Pjevajte pohvalne pjesme Gospodu sa mnom, 
Svi, što se bez straha uv'jek dičite njime; 
Sljedite korake moje, hodite za mnom: 
Do neba dižimo skupa njegovo ime! 
Moleći Gospoda tražih za muka svojih, 
I rado molitve moje usliša skromne: 

Od svih me izbavi ljutih nevolja mojih, 
Od stalne spase mi smrti udove lomne. 
Svi, što vas nevolja bije gvozdenom šakom, 
Bez straha stupite k njemu, ljubavi siti; 
On će vas r'ješiti muke radosti zrakom: 

Ne će vam koprena stida obraze skriti. 


=kRI= 


Zavapi bijednik ovaj u teškoj tuzi, 

I uho Gospodnje doču njegove glase: 
Očinskom ljubavlju svom se smilova sluzi, 
Od svih ga nevolja ljutih ljubezno spase. 

Anđeo Gospodnji stavlja tabore svoje, 
Sipljući žestoku vatru plamenog mača, 
Tijesno okolo onih, što ga se boje, 

Eda ih izbavi muke, oprosti plača. 

Nevjere!. Kušajte sami, vidite glavom, 
Koliko milosti teče iz Božjih ruka; 
Blaženi, koji se Bogu utječu pravom, 
Hda ih milošću svojom izbavi muka! 

Bojte se Gospoda, svi vi njegovi Sveti: 
Bojte se iz pune duše ponizne svoje; 
Oskudnost ne smeta, niti gladinja pr'jeti 
Onima, koji se njega ponizno boje. 

Lavići, plijena željni, ostaju gladni, 

krajnjem uboštvu teške borave dane; 
Oni, što gospoda traže, ubokei jadni, 
Svakakva imaju dobra sa svake strane. 

Dođite, ljubljena djeco, dođite glavom; 
Slušajte, što ću vam reći, slušajte amo: 
De da vas naučim strahu Gospodnjem pravom, 
Kako me nauči moje iskustvo samo. 

Koji je čovjek, što dugo živjeti želi, 

U dugu vjeku da život uživa pravi? 
Za dugim danima život umire cjeli, 
'U svakom dobru da živi, u svakoj slavi? 

Pažljivo gledaj svoj jezik u svako doba, 
Brižno ga čuvaj oda zla do smrti svoje: 
Ni lažne ni ružne rječi do hladnoga groba 
Niti za šalu nek usne ne reknu tvoje! 

Od zla se svakoga dana uklanjaj budno; 
Kako je moguće, dobro dnevice čini: 

Mir neustrpljivo traži, traži ga žudno, 
Idi neprestano za njim, i za nj se brini. 

Na glave pravednih oči Gospodnje lete, 
Svedni bez prestanka u njih uprte stoje: 
K njima se priginju oči njegove svete, 
Kadagod uzdižu k njemu molitve svoje. 

Srdito Gospodnje liee počiva trajno 
Na grešnim dušama onim, koje zlo čine: 
Njihov će spomen sa zemlje zbrisati sjajno: 
Gospodnje ne može ruke grešnik da mine. 

Pravedni, stisnuti mnoštvom bolova krutih, 
Moleći pomoć iz svega jauču glasa: 

Gospod ih čuje, i od svih nevolja ljutih 
Snažnom ih izbavlja rukom, milošću spasa. 

Gospod pun brige kod onih stanuje blizu, 

Kojima nemila srce razbija muka; 

Kojima žalosti duh sveđ muče i grizu, 
Njegova one bez sumnje pomaže ruka. 
Veliko nevolja mnoštvo pravedne bije: 
Od njih se svijaju k zemlji, uzdišu s mukom; 
Ali pun ljubavi Gospod nad njima bdije: 
Svojom ih mogućom od svih izbavlja rukom. 
Gospod neprestano k njima očima kreće, 
Čuva sve njihove kosti zjenicom budnom; 
Od njih se nikad ni jedan slomiti ne će, 
Dokle po zemlji se nogom pomiču trudnom. 
Vlastita zlobnika grešnog ubija zloba: 
Najgorom umire smrću, nesrećom pravom; 
Koji sve pravedna mrzi do hladnog groba, 
Mačem se ubija svojim, platit će glavom. 
Gospod u svoj6j dobroti od teških jada 
Potpuno izbavlja duše odanih sluga; 
Tko se na njegovu pomoć uzdano nada, 
Ne će se kajati kroz sva stoljeća duga. 
Peroš don Ante. 


Uzrok neplodnosti vjerskih organizacija. 


aše vjerske organizacije čestoput ne donašaju onoga 
ploda, kojeg bi prema svojoj prirodi, mogle i morale, a 
to zato, jer se je, kao što se uopće u svijetu i među njima 
mnogo zlo uvriježilo, 1 to sprečava razvoj svega onoga, što je 
dobro. Danas ćemo pokazati, na jedno takovo veliko zlo, a to je 
zavist i ljubomor. "To je najstrašnija strast ljudska, jednako po- 
gibeljna propasti duše, kao i tijela, o kojoj sv. Hrisoston ovako 
veli: Moljacierv, tako dokraja neglođu drvo i 
vunu, kao što zavist razdire kostionima, koje 
jeonazaposjela. Zavist se može ukorijeniti samo u zloče- 
stima srcima. Braća Josipova prodadoše ga iz zavisti; Isus je 
predan sudu iz zavisti; oklevetane tolike duše i to samo iz za- 
visti. Naprotiv ljudi, kojima je srce puno ljubavi prema Bogu, 
kojima je duša u miru, koji su zadovoljni sa udesom svojim, ne 
će biti izloženi napasti od zavisti, a ako i budu, lako će ju svla- 
dati. Umovi rasvijetljeni svjetlom vjere, srca puna goruće vatre 
ljubavi naprama Bogu i bližnjemu, ne imaju kada misliti na 
trice, niti se zanimati bijedama drugih ljudi, osim da im temelji- 
tog lijeka nađu. nA 
U čemu leži najveća pogibelj za naše vjerske organizacije? 
Za pobožnosti se prečesto stvara nekakav posao formalnosti i 
običaja tako, da se religija pridjelava prema 
krojuuzanogduhaipolovičnogsrca, puna mržnje, 
jala 1 osvete, te se upravo pod krinkom pobožnosti razdire 
bližnji, sa prividnom blagosti i licumjernosti,, Mnogo puta, kod 
nekih, tobože pobožnih vide se takove stvari, koje bune savjest 
poštenih i blagih duša, jer su se iza zastora vanjskog izvršava- 
nja vjerskih čina, ugnjezdile sve male i velike strasti, koje smu- 

ćuju ona prava srca i čine vjeri veliko zlo. Na pr. čovjek se 
dnevno pričešćuje, ide često u crkvu, ali ipak ne žaca se da kle- 
veće, sumnjiči iskrnjega, srdžbu u srcu nosi, sve u ernini proma- 
tra, svaku sitnicu traži, da drugoga ocrni. Htio bi da je sladak 
i meden, a usto ga je zavist otrovala i on, duhovni slijepac toga 
ne vidi. Takvi ljudi blate vjeru i gaze uzvišenu nauku Kristovu. 
Zavist ih je nadula, pa misle da su sami nepogrešivi. Baš kao 
Farizej u hramu. i 


Zavist i njezine posljedice, pobijati ćemo trima sredstvima. 
Prvoinajjače sredstvo jest: da si duša prisvoji po- 
sjedovanje pravih dobara u sjedinjenju s Bogom i u izvršivanju 
kreposti. Da si duša posvoji onu suverenost, koja, gospodari sa 
stvarima zemaljskima, jer ih smatra kao pokretne, nestalne i ne- 
sposobne, da zadovolje želje besmrtne duše. Zavist je veli sv. 
Augustin, znak siromaštva. 


Drugo sredstvo, kao posljedica prvoga jest: uspr e- 
zanje naših želja, jer čovjek, koji je u željama umjeren, 
ne može biti zavidan. A koja načela vladaju današnjim svijetom ? 
Lijudi su uznemireni neumjerenim željama, da bi posjedovali 
dobra zemaljska, da bi se obogatili, da bi zapremali u društvu 
prve položaje i što veće časti, ne trpe drugoga nad sobom. Nikada 
nijesu zadovoljni sa svojim položajem, već uvijek traže izmjenu 
položaja, da bi se mogli još više popeti. Ne uspije li im to, eto ti 
zavisti, as njom i drugih grijeha. 

Trećesredstvo jest, da se ne obaziremo na stanovite 
utiske. I najbolje naravi, dapače i svete duše mogu biti predme- 
tom ljubomora. Ali to još nije grijeh. Grijeh počima pristajanjem 
našim, a osobito onakovim pristajanjem, koje prate pokudni čini. 
Nijesmo krivi, ako u sebi osjetimo ljubomor, ali mu se ipak opi- 
remo, da ni ne pristanemo da nas slijepo u jamu vodi. U takvoj 
borbi stičemo dapače pred Bogom i zasluga, jer je svaka takova 


“borba vježbanje u poniznosti i ustrpljivosti. 


I. Stojadinović. 
civ. mjernik, trećoredac. 








Za hodočasnike. 


Ponavljamo: Put, stan i hrana od naše granice do Asiza i 
natrag do naše granice stoji Din. 500.—. A _ od naše granice do 
Rima: Put, stan i hrana stoji Din. 1.000.— treći razred. Te se 
cijene razumijevaju, ako novčana vrijednost ne popusti. Za svaki 
slučaj uštedite koju paru više za svoje potrebice. Drugi razred, 
kako je već javljeno u prošlom broju. 











i2 











Anđeo sa znakom Boga živoga. 


erafski naučitelj sv. Bonaventura jednom je bio pošao u 
samostan sv. Marije Anđeoske, da tu u molitvi i sabra- 
nosti nađe mir i počinak. Jednoga dana promišljao je o 
onom mjestu objavljenja sv. Ivana Ap.: »Vidto sam andela, 
kako silazi s istočne strane sa znakom Boga živoga 1 viče četi- 
rima anđelima službenicima osvete Bošje: Nemogte udarati ni 
zemlju ni more ni stabla dok na čelu ne označimo sluge Boga na- 
šega« (Apoc. 7. 2. 3). Svetac, ne znajući koji je taj anđeo, dade 
se na molitvu, zaklinjući Boga, da mu očituje, o_ komu anđelu 
govori sv. Ivan. Jedan mu glas tada reče, taj anđeo nije drugi 
nego naš sv. Otac Franjo, komu je božanski Spasitelj utisnuo u 
tijelo svoje sv. Rane, znakove našega otkupljenja (Predgovor u 
Legendas. Francisci). 
Bog je na više načina pokazao, da je slugu svoga Franju 
-učinio vitezom križa. Njegovu ljubav prema križu htio je nagra- 
diti tako, da ga pokaže svijetu kao razapeta na križ i kao no- 
sioca Rana našega otkupljenja. To je učinio na brdu Alverni. 
Bilo je to god. 1224. oko svetkovine Uzvišenja sv. Križa ili, 
kako veli predaja na samu svetkovinu. Franjo je već bio došao 
na Alvernu iza svetkovine Uznešenja Marijina, da se tu u sa- 
moći, na osobiti način dade na molitvu i razmatranje. Sobom je 
Poveo nekoliko najvjernijih drugova, kao što su Leon, Anđeo 
'Tancredi, Maseo, Rufin, Silvestar i Iluminat. Ali ni ovi dru- 
govi uvijek nijesu smjeli k njemu pristupiti, da ga ne smetaju 
u molitvi. Jedini je Leon, kao njegov ispovjednik, smio biti uz 
njega, i to kad bi mu Franjo dopustio ili kad bi mu Leon imao 
donijeti ono malo kruha i vode za hranu. o ee 
Franjo je kroz ovo vrijeme često ulazio u zanesenje, pri 
.čemu je osjećao neizrecivu radost i uživao neopisivu duhovnu 

slast. Radi toga i radi onoga, što je još imalo doći, morao je 
proći kroz čistilište, kroz koje treba da prođe svaki, koji hoće 
da bude dionikom izvanrednih nebeskih milosti i da se usko 
sjedini s Bogom. U njegovoj duši nastala je strašna oluja. Izgle- 
dalo je, da je Bog pripustio vlastima tmina, da ga obastru i da 
ga muče u duši i tijelu, da se tako iskuša i učvrsti njegova vjer- 
nost. Jednoga dana, kad je k njemu došao Leon, Franjo se na- 
lazio u velikoj stisci, pa reče Leonu: »Oh, kad bi braća samo 
znala, na kolike me kušnje i muke stavljaju đavli, kako bi im 
se smililo i sažalilo na me!« (Spec. perf. e. 99). 

. Jednog jutra, Franjo se nalazio u kapelici, gdje se govo- 
rila misa. Prostrt pred oltarom molio je Boga, da mu dade te 
upozna Njegovu svetu volju. Iza molitve, prekriži se i sav za- 
dubljen u misli, naredi Leonu, da uzme s oltara knjigu sv. evan- 
đelja i da pročita prvo mjesto, na koje mu padne oko. Leon 
učini, kako mu bi naređeno. Prvo mjesto, na koje mu pade oko, 
odnosilo se na muku Isusovu. Franjo mu naredi isto i drugi i 
treći put. Ali sva tri puta se radilo o muci našega Gospodina. 
Franjo se ugodnom radošću podloži onomu, što je smatrao vo- 
ljom Božjom, naime kao što je njegov božanski Učitelji, da tako 
i on po muci i trpljenju ima ući u kraljevstvo Božje. Njegovu 
dušu obuze tada živa želja, da bude dionikom muke Isusove i 
ra je onu božansku ljubav, koja je potakla Isusa, da umre za 
jude, 


jutarnje molitve i razmatrao gorku muku Isusovu. Tako je saža- 
ljivao propetoga Spasitelja, da je zaboravio na. sve oko sebe, 
pače i na samoga sebe. Dok je ovako zadubljen klečao, na, jedan 
mah ugleda, kako mu se s neba približuje neki čudni lik. Lik 
koji se spustio na jedan bližnji kamen imao je oblik čovjeka sa 
šest ognjenih krila. Ruke su mu bile raskriljene, a noge spojene; 
ali jedne i druge pribijene na križ. Dva krila dizala se nad gla- 
vom, dva su bila raširena za let, a dva pokrivala cijelo tijelo. 
Lice mu je bilo nadnaravne ljepote, ali sa tragovima boli. Vi- 
djevši to Franjo, silno se preplaši i drhtaše na cijelom tijelu. 
No ipak brzo u ovom liku prepozna svoga propetoga Spasitelja, 
koji se udostojao ukazati mu se u obliku Serafa. Promatrajući 
Njegovu divnu ljepotu, duša mu se napuni velikom radošću; ali 
u isti mah osjeti i silnu žalost i duboku samilost, videći tjeskobu 
i bol, koja se odrazivala s lica Serafova. S jedne strane bla- 
ženim se smatrao radi slatkoga pogleda Isusova, s druge pak 
križ i čavli, koji probadahu Isusove ruke i noge, a koplje Mu 
paralo srce, neizrecivom boli i tugom probadahu Franjinu dušu. 
U ovom dvostrukom utisku stane sam sebe pitati, što bi moglo 
značiti to združenje skrajnjega poniženja na Golgoti s besmrt- 
nošću i neizmjernom slavom na nebu. To je za njega bilo nedo- 
kučivo otajstvo. Ali Onaj. što mu se izvana objavio, iznutra mu 
protumači to viđenje. Pokaza mu: naime, da ima pred sobom 
sliku onoga, što će se samomu njemu dogoditi, te da će se pre- 
tvoriti u svoga miljenika Isusa, više žarkom ljubavlju u duši, 
* 


| Onoga nada sve znamenitoga dana Franjo je obavljao svoje 
£ 

nego trpljenjem na tijelu; nositi će na svom tijelu živu sliku 
Isusove muke na križu, a srce će mu plamtiti serafskom lju- 
bavlju. Seraf mu progovori nekoliko riječi i saopći neke tajne, 
koje nije htio nikad nikomu očitovati. Domalo viđenje iščeznu. 

Netom je viđenje iščezlo, Franjo osjeti u svom sreu van- 
redno jaki žar i živu ljubav prema Bogu, kakove još nikada ne 
bijaše osjetio, a na tijelu mu se pokazaše čudnovati tragovi 
muke Isusove. Na rukama i nogama, koje bijahu ranjene poja- 
više se čavli. Glave čavala bile su na dlanovima, a na nogama 
s gornje strane, uprav kao kod Isusa na križu. Čavli su bili 
tako previnuti, da je unaokolo između mesa i njihovih glava 
bilo još prst prostora, a glave su im bile crne i okrugle. Na 
prsima mu se ukaza, s desne strane, erveha kao kopljem probo- 
dena rana, iZ koje je kasnije često krv curila i kvasila svečevo 
odijelo. 

Tim je Franjo u duši svojoj bio uzdignut na serafski život, 
a po tijelu postao je sličan propetomu Spasitelju, jer mu je u 
život utisnut znak Boga živoga, Njegove presvete Rane. Koliko 
je god u svojoj poniznosti pomnjivo nastojao, da braća za njih 
ne doznadu, ipak ih nije mogao sakriti. Braća su kroz dvije gv- 
dine, što je još živio, rane i čavle više puta vidjela. Krv, koja 
mu je iz rana curila, dokazivala je, da su rane tu, a okolnost 
što je odsada noge umotavao u krpe — što dotada nije činio — i 
da radi čavala na nogama nije više mogao hoditi nego je morao 
jahati, i one koji rana nijesu vidjeli, uvjeravala je, da naš Otac 
Franjo u istinu nosi na svom tijelu znakove našega otkupljenja. 
Svima je pak to bilo očevidno i jasno poslije njegove smrti, jer 
su tada svi mogli svojim očima vidjeti i svojim se rukama do- 
taći toga, dotada neviđena čuda; a bilo je pripušteno više od 
sedam stotina ljudi, da vide sveca i njegove rane. 

. Evo, dragi čitatelju; našega miloga Oca sa znakom Boga 
živoga! Neka bude na vijeke slavljen i hvaljen Gospod Bog, 
koji ga je toliko uzvisio! Mi u istinu ne ćemo biti dionici te neiz- 
recive sreće i časti. Ali možemo postići, da se u dušu našu živo 
utisnu znakovi našega otkupljenja. Stoga molimo našega sv. 
Oca, da nam isprosi žarku ljubav prama božanskom Spasitelju 
i Njegovoj gorkoj muci, da nam se u srce i dušu duboko utisne i 
nigda ne izbriše uspomena na Križ, čavle i Rane, kojima nas je 
propeta Ljubav naša u neiskazanim mukama i bolima otkupila. 





Dr. Fra A. Crnica. 

Pođimo na hodočašće. 


ek što se u Vječnome Rimu žatvoriše Sveta Vrata iza 
svršene Svete godine, tek što utihnuše velika zvona Pe- 
trove bazilike, pojavi se na katoličkome obzorju nova 
svijetla zvijezda, nova godina oproštenja i milosti. I već slave 
zvona čitavoga kršćanskoga svijeta navještavajući sedamstogo- 
dišnjicu smrti čovjeka, koji je sa svojim slabim tijelom a veli- 
kim djelima darovao Bogu najdragocjeniji dar — savršenu evan- 
deosku svetost. ' 
Crkva katolička želi, da na najsvečaniji način proslavi ovu - 


Franjevačku godinu 
stoga ponovno poziva kršćanske narode čitavoga svijeta, da i 
opet pobjedonosno defiliraju ne samo pred vatikanskom Bazi- 
likom nego i pred siromaškim grobom sv. Franje u malom Asizu 
sred zelene Umbrije. 

I pohrlit će sa svih strana kršćanske zemlje sinovi i štova- 
telji Velikoga Sveca Ljubavi na zelene brežuljke pje- 
sničkoga Subasija; svrstat će se u krasnoj spoletskoj dolini go- 
leme procesije pokornika, koji će slijedeći Velikoga Vođu naj- 
dubljega i najjačega pokreta, iza onoga Galilejskoga, kliktati či- 
tavome katoličkom i poganskome svijetu, da je katolička duša 
shvatila i prisvojila djelo, misao i ljubav asiškoga širomaška. 

Ponovit će se i ove godine brojni pohodi hodočasnika, da 
opet afirmiraju pobjedu katoličke ideje. Zatvorila su se Sveta 
Vrata, ali Sveta godina će u sjaju franjevačke slave nastaviti 
da obogaćuje duše vjernika novim obiljem Milosti i blagoslova. 

Blaženi oni, koji će iz bliza gledati ove silne prizore vjere 
i ljubavi! + dl 

Naš narod, koji je usko spojen franjevačkom poviješću, 
koji je golemim zanosom pozdravio prve Franjine sinove i koji 
je u nizu bezbrojnih mučeništva i patnja naučio da visoko ci- 
jeni žrtve franjevačke ljubavi u obrani narodnih i vjerskih 
svetinja, treba da u ovoj franjevačkoj godini dostojno proslavi 


uspomenu smrti asiškoga Sveca. 

Hrvati, treba da se odužimo časnoj uspomeni onih neustra- 
šivih boraca, koji su kroz sedam vjekova bili vijesnici i brani- 
telji katoličkog idealizma. Treba da se odužimo onim siromaš- 
nim »ujaeima«, koji su spasili narodnu svijest u gorkim danima 
turskog gospodstva, koji su dali narodu prve njegove pjesnike, 
učenjake, teologe, filozofe i socijologe, koji su živeći s narodom 
unijeli u njegovu dušu evanđeoski duh demokratizma, dušu i 
srce asiškog organizatora u trećem redu. 

Spremajte se na ovo veliko franjevačko hodočašće, koje - 
polazi u Italiju 12. mjeseca kolovoza. Spremajte se vi trećoredci 
i trećoredice, vi štovatelji i sinovi sv. Franje. Spremajte se 1 vi 
dobri katolici, koji osjećate potrebu milosti u ovim danima du- 
ševne praznine i očajnog traženja ljubavi i istine. 

Hodočašće prolazi kroz glasoviti Loretto, da se tamo po- 
kloni svetoj kućici, u kojoj je boravio sami Isus uz Josipa i Ma- 
riju provodeći svoju mladost u tihom Nazaretu. Da, mi Hrvati 
moramo obaći ovu kućicu Svete Obitelji, jer Bog je počastio i 
naš narod, kad je dopustio, da Njegovi anđeli spuste ovaj dragi 
amanet i na naše tlo na Trsatu premda za kratko vrijeme: 

Put naš vodi inače tamo u onaj tihi sredovječni gradić, u 
kojem je sv. Franjo započeo svoj preporodni apostolat. Mi ide- 
mo u 
: Aste. 


Tamo, gdje mirišu uspomene njegova rada, njegove molitve 


i njegove velike ljubavi. Gdje počiva njegovo tijelo, gdje evje- 
taju ruže njegovih milosti. Čeka nas njegova Porciunkula, sre- 
dište i žarište franjevačkoga života. Čeka nas ona siromašna 
crkvica sv. Damjana, da nam njeni hladni zidovi progovore o 
poniznosti njenoga graditelja, o pokori njenoga najvjernijeg ču- 
vara, o veselju njenoga Sveca, o svetom žaru sv. Klare i njenih 
sestara, koje su našle svoj stan u siromašnim zidinama uz ovu 
crkvicu. 
Kad se poklonimo ovim najmilijim mjestima za svaku fra- 
njevačku dušu i kad dobijemo oprost u Porcijunkuli, krećemo 
dalje : i 


u Rim ; 


da se tamo uz valove Tibera poklonimo Petrovoj Pećini, Namje- 
sniku Isusovu Piju XI., da na ruševinama poganskoga Rima 
osjetimo snagu katoličke Crkve i neslomivost njezine nauke. U 
Rim idemo, da se pomolimo na grobovima .sv. apostola Petra i 
Pavla, da čujemo kako miriše krv prvih naših kršćanskih muče- 
nika u amfiteatru, kako još tajanstveno šumi molitva u tamnim 
katakombama. Na povratku se svraćamo, našem milome svecu u 
Padovi sv. Anti, da ga na koneu ovoga velikoga hodočašća po- 
nizno zamolimo, da ne prestane tvoriti čudesa nad našim naro- 
dom, obraćajući ga k Bogu i preporađajući duše u milosti i vjeri. 
Ovo hodočašće mora biti veliko i brojno kao novi dokaz 
naše vjere i našega života s kat. Crkvom. Stoga svi u Asie, SVt u 

.Rim, svi u Padovu!!! 

Vernski. 





ado 


I Franjo Misijonar. 





: »Idite po svem svijetu i propovijedajte 
Evanđelje svakome stvorenju« (Marko 16, 15). Te 
je riječi uzeo sv. Franjo kao da su njemu rečene. Nije htio, da 
on i njegovi sinovi imadu ovdje stalno boravište, nego da lišeni 
svega u sv. siromaštvu kao došljaci i stranci prolaze kopnom i 
morem šireći kraljevstvo Kristovo i pokazujući ljudima put u 
nebo. 

To je upravo i bilo ono, što je on htio nanovo uspostaviti i 
ostvariti u svojem Redu: djelotvorninaimeživotisu- 
sovinjegovihapostola. On je htio, da njegovi učenici 
ne provode samo promatrajući život, nego da se 1 posvete spa- 
savanju duša. To je dapače bio i glavni posao i zanimanje nje- 
.govo i njegove braće već u prvim počecima njegovog Reda. To je 
bila značajka njegovoga duha, koji je provejavao i sve njegove 
sljedbenike. Od dotadanjih utemeljitelja redova, on je bio prvi, 
koji je ovako jasno iznio tu misao, da i redovnici rade oko spasa 
ssvoga bližnjega, prvi koji se odvažio, da u potpunom opsegu na- 
sljeduje život Isusov i njegovih učenika. I već nakon par go- 
dina iza utemeljenja Reda, god. 1212. otputi se on sam u krivo- 
vjerske krajeve. Ukrca se na brod, koji ga je imao povesti među 
Muhamedovece, ali pretrpjevši brodolom, morao se vratiti. No to 
ga ne smete, te se već slijedeće godine otputi u Španjolsku, ho- 
teći obaći maročko carstvo, ali je bio i sada spriječen. Bolest ga 
prisilila te se.morade opet vratiti u domovinu. No sve te nezgode 
nijesu mogle umanjiti njegova žara i želje, da propovijeda sv. 
Evanđelje nevjernicima. Godine i godine čuvao je i gojio u srcu 
svojem vruću želju za proširivanjem vjere Kristove i krunom 
mučeništva. Čim je broj njegove braće malo porasao, dijeli svijet 
i šalje ih dva po dva poput hrabrog vojskovođe, koji je naumio, 
«da osvoji čitavu zemlju. Tako može činiti samo utemeljitelj Reda, 


di 


koji je potpuno uvjeren o zvanju svoga Reda na službu misijo- 
narsku, te stoga sav uspjeh stavi u ruke Božje, oslanjajući se 
potpunim pouzdanjem na njegovu pomoć, 

Unatoč dvaju neuspjelih pokusa palači Franjo god. 1218. 
ponovno svojim primjerom obodriti braću za misijonarsko dje- 
lovanje. O toj svojoj odluci veli on sam ovako: »Predraga braćo, 
moja je dužnost, da svjetlim dobrim primjerom svoj svojoj braći. 
Ako dakle sada razašiljem svoju braću u daleke zemlje na muke 
i nevolje, glad i žeđu i sve moguće patnje, to mislim, da moram i 
ja poći u koju daleku zemlju, da moja braća svoje teškoće i 
patnje s većom ustrpljivošću podnose, kada vide, da ja isto 
trpim. Nije se dao odvratiti, da još iste godine, koje je prvu 
svoju braću poslao u Aziju i Afriku, ne pođe i sam u krajeve 
Saracena, I pošao je i propovijedao Evanđelje pred samim  sul- 
tanom, ali ga nije zapala žuđena mučenička kruna, Bio je silom 
natrag otpremljen Križarima, pomoću kojih je tamo i došao, 

No s druge mu se strane već nakon godinu dana ipak i ta 
želja u toliko ispunila, što je u svojoj dragoj braći Berardu i 
njegovim drugovima dobio prve mučenike svoga reda. Oni su 
naime pali za vjeru od saracenskog mača u Maroku. Na tu vijest 
usklikne veselo Franjo: »Sada moguuistinukazati,da 
imadem petero braće!« : 

Od to doba nije prestalo djelovanje njegovih sinova za pro- 
širivanjem kraljevstva Kristova među nevjernicima; nije se 
umanjila želja za mučeničkom krunom, koju su već mnogi od njih 
postigli. Naiveće djelovanje razvijaju sinovi sv. Franje u ve- 
likom Kitajskom carstvu. Nepregledno je ovdje njihovo polje 
rada; a mogu s ponosom pogledati i na prekrasne uspjehe svo- 
jega djelovanja. No ti uspjesi nijesu ni izdaleka toliki, koliki bi 
bili, da su imali više potpore i raspolagati sa više sredstava. U 
svrhu, da se namaknu ta sredstva i tako pomogne i proširi dje- 
lovanje misijonara, osnovano je god. 1917. pod zaštitom sv. Fra- 

nje Solanskoga »Franjevačko misijonarsko dru- 
oštvo« za neke franjevačke provincije u našim krajevima. Sv. 
Otac Papa Pijo XI. posebnim je pismom od 25. aprila 1922. to 
misijonarsko društvo obnovio i proširio na cijeli franjevački 
red pod imenom: 


Franjevačka misijonarska zadruga. 

Tu je zadrugu sv. Otac Papa nadario mnogim potpunim i 
nepotpunim oprostima. Njezin član može da postane svaki vjer- 
nik, koji se dade u zadrugu upisati — bilo u kojem franjevačkom 
samostanu —, izmoli dnevice 1 Očenaš i Zdravo Marijo za na- 
predak misija te mjesečno doprinosi za misje 1 dinar. Zato do- 
biva uz običajne uvjete potpuni oprost u slijedeće dane: Na dan 
upisa ili naredne nedjelje, na Bogojavljenje, na Duhove, na 
blagdan presv. Srca Isusova, Bezgrj. Začeća, na Svijećnicu, Ve- 
liku Gospu, Malu Gospu, na blagdan sv. Josipa, sv. apostola Pe- 
tra i Pavla, sv. Franje asiškoga, sv. Antuna Pad., sv. Bernar- 
dina sijenskoga, sv. Franje Solana, sv. Ivana Kapistrana, sv. Ja- 
koba iz Markije, sv. eLonarda portomaur., ili na nedjelje, koje za 

spomenutim blagdanima slijede, te na času smrti. Tko pobožno 
izmoli za zadrugu propisanu molitvu ili dobije zadrugi novog 


člana, prima oprost od 300 dana. Članovi postaju dionici svijuh 


molitava i dobrih djela triju franjevačkili redova i sv. mise, koje 
se čitaju u pojedinim samostanima na Bogojavljenje, na blasdan 
sv. Ante za žive, a u mjeecu studenom za mrtve članove zadruge. 
Kod upisa dobije svaki član posebnu sliku-upisnicu. 


Uspješni recepti. 


tovane čitatelje milog mi »Glasnika« već sam jednom 
upoznao sa revnim kineskim subratom trećorecem An- 
drijom Kaomiente, koji je prije svog obraćenja bio po- 
ganski vračar. Jednog dana dođe smijuć se u moju misijonsku 
sobicu i reče mi: Šen fu t. j. Oče, hoćete li poslušati jedan zgo- 
dan recept za duševne bolesti? O drage volje. Kao sien san 1. j. 
učitelj, odgovorim ja. Čitaj! 

Recept je pripravljen u ljekarni vječnoga života. Tko uzima 
taj lijek ne umire. Srdžba se ublažuje, a mržnja na bližnjega 
stišava se. Lijek, kojeg propisuje taj recept vrlo je koristan. 
Ljudi ovoga svijeta, pogotovo koji želi dugo živjeti, treba da 
uzimaju lijek prema ovom receptu.. Uzimaš li redovito taj lijek, 
ničega se ne trebaš bojati. 

Pa kakav je to lijek? Prvo je nauka. Rado slušaj nauku 
starijih i pametnijih od sebe. Ako li pak držiš, da si dosta izo- 
bražen, to pomisli, da još mnogo više ostaje onoga, čega ne znaš. 
Dakle u svakom slučaju nauka je potrebna. Drugo je pokor 
nost. Znaj, da pokoran nijesi, ako ne slušaš potpuno, brzo i 
ponizno. Poslušan i pokoran vjernik, kaže sv. Bernardo, ne po- 
znaje otezanja, izbiegava sutra, nepoznata mu je sporost, uvijek 
ima pripravne oči na pogled, uši na slušanje, jezik na glas, ruke 
na djelo, noge na. put, vazda je pripravan izvršiti volju zapovje- 
dajućega. 

Treće jesavjest. Savjest je glas Božji. Tko se o savjest 
ogriješi, taj ne čini samo nešto, što je škodljivo, nerazborito, ne- 
plemenito, nego još počinja neposlušnost prema svom Stvorcu, 
buni se protiv najvišeg Gospodara, uzvisuje se nad samoga Boga. 
Dobra savjest pruža nam slatki mir; pruža nam veće dobro, 
nego li sva osjetna zemaljska sreća. : 

Četvrto je značaj. Značaj, kaže Pesch, da bude uistinu 
velik; mora biti sličan križu Kristovu t. j. mora se isticati vi- 
sinom, širinom i dubinoni. Visinu pokazuje veledušje, širinu mi- 





.lokrvnost, a dubinu junačka samozataja u najtežim kušnjama. 


Petoje Strah Božji. Boga se bojati i njegove zapovijedi 
promatrati jest glavna zadaća i dužnost čovjeka; njegova čast i 
sreća. Bježi od onoga, tko se Boga ne boji ni ljudi ne stidi! Time 
se hoće reći, da su opaki i pogibeljni oni ljudi, koji ne znaju za 
strah Božji, te koji se ne stide i ne srame pred svijetom činiti 
kojekakve nepodopštine. Kloni se ljudi, koji ne vjeruju ni u 
Boga ni u dušu! 


= M 


.Sesto je, sveradiusvoje vrijeme. Kad moliš onda 
moli, t. j. misli na ono, što moliš. Ne dopusti, da ti misli za vri- 
jeme molitve kojekuda lete. Kad pak uđeš u erkvu, reci poput 
sv. Bernarda: Misli moje i brige ostanite pred vratima i čekajte 
me, dok se vratim. Kad pak obavljaš svoj posao, obavljaj ga sa- 
vršeno i potpuno, ne polovično. I 

o, Lijepo kaže naš pjesnik Bogović: »Bjež' od ljudi svemu 
vičnih — i u svemu polovičnih, — jerbo s njima nikad cijelo — 
ne ćeš moći izvest djelo«. 

Ne budi dvoličan! Ono, što ti je na sreu, neka ti bude i 
na ustima. Nemoj nikoga previše hvaliti, a još manje laskati se. 
Najgora među domaćim životinjama je — laskavac. A opet 
lijepo kaže jedna naša pjesma: 

»Prijatelj ti nije pravi, što zrcalo laske stavi 

Pred oči, da u čas tili vlastiti ti lik omili. 

No prijan je istiniti, koj' ti mane ne će kriti, 

Prije trijebit lijen ih nije, dok ih dušman ne odkrije«. 

Ispunjaj dužnostisvog staleža! 

Značajan je samo onaj, koji savjesno izvršuje dužnosti svog 
staleža. Počmeš li se pak obazirati na ljude, kaže sv. Ignacij, to 
se lako smetne s uma Boga. Onaj idol ljudskog obzira: što će 
ljudireći?, mnoge je već odvratio od čiste službe Božje. Želiš 
li ljudima omiljeti i svoje dužnosti napustiti, to znaj da nijesi 
Kristov sluga. Dakle budi čovjek! Stalež ne čini čovjeka savr- 
šenim, nego život. 

Mirisloga. Gdje je ljubav, tu je mir, gdje je mir, tu je 
Bog, gdje je Bog, tamo nema potrebe. Što može našim dušama 
više koristiti? Što je najdragocjenije u našoj nauci? Mir. Na- 
Protiv što je najsramotnije i najpogibeljnije? Nesloga. (sv. Grgur 
Naz.). Živi dakle uvijek sa svojim bližnjim u miru i slozi, jer će 
se i na tebi-ispuniti ono blaženstvo: »Blago miroljubivima, jer 
će ge sinovi Božji nazvati«. 

Eto ti dragi, trećoreče, nekoliko lijekova iz gore spomenute 
ljekarne, koji su ti za spas potrebni. Imaš li kakvu bolest, brzo 
posegni za lijekom, odgovarajućim bolesti. Tu ljekarnu treba 
proglasiti po čitavom svijetu. 

A kako se pripravljaju ti lijekovi? Za to nije potrebna ni 
vatra, ni distilirana voda, a još manje kakva posuda. Kad se 
miješaju ti lijekovi, dosta je pri ruci imati snošljivost, osim toga 
primetne se tomu još nešto razboritosti i dobre volje. Ne po- 
mogne li odmah taj lijek, to nemoj izgubiti svaku nadu. Možda 
nijesi uzimao lijek u pravo vrijeme i po receptu, pa stoga nije 
se odmah pokazao učinak. Za nabavu lijekova iz ljekarne vječ- 
noga života, nije potrebno izdati novaca. Tu ljekarnu svaki može 
sa sobom nositi. Za dobar i siguran uspjeh, sa trećorecem Kao- 
miente, jamči i v. Vlado Horvat, misionar. 


- 

Naš Penzionat. 
(Ievještaj časnih sestara Franjevki iz Thuine — Japan.) 


Naša prijašnja mala kućica preudešena je za Penzionat. U 
nju je primljeno 26 naših vanjskih učenica. U penzionatu su dakle 
popunjena sva mjesta. Male japanke brzo su se tu udomile, i 
osjećaju se sretne i zadovoljne pod nadzorom časnih sestara. Naš 
penzijonat je vrlo jednostavno uređen. Pojedine prostorije su 
uređene za stanovanje i za spavanje. Svako dijete donese sobom 
opremu: pokrivač za spavanje, mali stolić, zdjelicu i žlicu. 

Rogožine, (pletene sture) japanski kreveti, spreme se preko 
dana u ormare, a na večer ih rastegnu jedan pokraj drugoga na 
Pod, i djeca zadovoljno spavaju poredana po podu. »O yasumi 
nasai! Lahku noć!« čuje se još jednom iz svih kuteva, i odmah 
nastane tišina. : ; 

Djeca imadu uopće dobru volju i djetinju susretljivost; 
samo na red se teško priuče. Za. male poganke penzijonat je mje- 
sto, gdje se uče redu, točnosti, i svestrano izobrazuju. 

Dragi Bog, koji je sve stvorio, koji sve uzdržava i upravlja, 
kome treba da barem jutrom i večerom šaljemo kratku zahvalnu 
molitvicu, njega ovi ne poznaju, Pouka o općem moralu donekle 
učvršćuje ova mlada srdašca. k 

Ova mala dječica pažena su tu bolje nego kod kuće i uzga- 
jaju se za sve dobro i plemenito. Kako rado slušaju naša pripo- 
vijedanja kroz tjedne šetnje. Na taj način mnogo se dobra usadi 
i usčuva u dječjem srcu. Često puta kušaju i djeca sama to ope- 
tovati o čemu su čula pripovijedati. Tako smo nedavno vidjele 
osmero djece, koja stanuju u jednoj sobi, gdje pobožno kleče na 
svojim- rogožima (Jap. krevet). Riječi nijesmo razumjele, ali po 
njihovom ozbiljnom držanju moglo se je zaključiti, da djeca ku- - 
šaju da mole. 

Kako su poganska djeca mogla doći na ovakovu misao? Za 
zadnje šetnje govorila im je jedna naša sestra, da svi ljudi, bili 
oni katolici ili pogani, u jutro i u večer moraju Boga moliti. U 
zadnje vrijeme našli smo više puta u slobodno vrijeme naše uče- 
nice u njihovoj sobici gdje sabrano čitaju sv. Pismo ili pak život 
malene sv. Terezije. U vjerskim stvarima moramo biti vrlo oprezne. 
Opažamo, da se i u našem zavodu otvara lijepo polje vjerskog 
rada, da se ovo malo jato za više idejale i kreposti dade i oduše- 
viti i uputiti. Yukisan, živahna djevojčica već je katehumenka. 
Ako ustraje. u revnosti, može o Božiću primiti sv. krštenje. Neko 
vrijeme je stanovala sa našim trima djevojčicama katolikinjama 
u jednoj sobi. Prije praznika ove četiri su molile da ih se raz- 
mjesti po sobama, u kojima su smještena poganska djeca, da 
mogu lakše s njima razgovarati o dragome Bogu. Molba tih ma- 
lih apostola bila je sa radošću odobrena. | 

Naš penzijonat je vrlo malen, te stijedeće godine ne ćemo 
moći više djece primiti. Broj djece za školu godišnje naraste za 
150, a popriječno se i do 30 vanjske djece primi. Ovima ćemo 

rado poskrbiti i veću kuću u nadi, da predobijemo mlada srea za 
dragoga Boga. Za to treba što prije, novi penzijonat sagraditi. 
Sv. Josip, sv. Antun i dobri ljudi moraju nam u tom poslu po- 
moći,“ jer i ovaj penzionat služi za spasavanje neumrlih duša. 
šut ie. br. Alojzije. 
- * Sve milodare za Misije izvolite slati na: UPRAVA GLAN- 
NIKA SV. FRANJE — ZAGREB — KAPTOL 9. 


U Rim. “< 
Siromaštvo. slo: 

Jadno siromaštvo, kako ga se svi bojimo, ugibljemo mu se, 
I danas mi je pred očima: Bio sam u trećem razredu gimnazije, 
sjedim kod. stola, učim. Dođe naš susjed. No, što radiš, pita 
mene. Učim, bio je moj odgovor. Uči, sinko, uči,.ne ćeš trebati 
biti siromak, kakovi smo mi. : 

Takovih primjera je na stotine. 

Zašto ide dečko u školu? Zašto otac tolike godine na nj 
troši? Da bude »štogod«, da ne bude siromak. I kad se bira sta- 
lež, u koji će, kanio će dečko, bira se takav, u kojem će prije doći 
do cilja, da bude gospodin, ili takav, u kojem će biti veći go- 
spodin. _ < 

Izgorjela jednomu kuća, izgorjela »do.temelja«. Gleda i 
jauče: Sad sam siromak, siromak, kako sam bio pred 40 godina! 
Sto ću, kuda ću?! : 

Oj dobri Oče, sveti Franjo, kako ti sasma drukčije sudiš o 

siromaštvu. Imadeš ih, imadeš, koji te razumiju, ali više nas je, 
mnogo više, koji te ne razumijemo. U Rim si išao ti, išao sam 1 
ja. Ti si se držao savjeta Isusova: »Nemojte uza se imati zlata 
ni srebra, ni novca u novčarkama vašima; ni torbe na putu, ni 
cipela ni štapa«. Mat. 10, 2. Ja? Eh, nijesam imao kuraža, a da 
ne uzmem, ako već danas i ne ima zlata ni srebra, ipak da ne po- 
nesem barem banaka. I štap sam uzeo. Bez njega nikuda, ko 
kakav orjunaš. A moja torba? Već sam se š njom pohvalio, lije- 
Pih mi je usluga učinila. Vrijedi, vrijedi torba, samo ako je što- 
god unutra. Prazna — ko i prazna boca. 
Stari Hrvati nijesu nikada bez torbe. Ali taj grijeh će im 
sveti Franjo oprostiti. Stari su Hrvati sv. Franju i te kako po- 
štovali. Ta kolike su samostane sazidali na čast sv. Franje! Red 
franjevaca je bio, a jest i danas pravi pučki Red. 

Kuda sreće da ih imademo, i samostana i franjevaca bar 
trostruko, koliko ih imamo! ' 

Moj Oče Franjo, platit ćeš ti svomu sinu ovu šalu, kad si 
opazio u Rimu, ondje kod erkve sv. Petra prosjaka. Platit ćeš! 
Pa što je bilo? Vidi Franjo prosjaka i na, sune mu u glavu miso, 
da vidi, da proba i sam, kako je to biti prosjakom. Uzme pro- 
sjaka na stran i nagovori ga, da promijene odijelo: Daj da vi- 
dim hoću li ja znati prosjačiti. Sve što dobijem, tvoje je. 


Badr 


I sjedi Franjo ondje i prosjači. Tu mu se miso svetoga siro- 
maštva duboko ucijepila u srce. Tu je oćutio, da je Bogu mnogo 
bliže, nego li je bio. Tu je oćutio, da je sličniji Isusu, koji nije 
imao, a ma ništa. Imao je ono, što su mu dali dobri ljudi, pa i 
ovime nije htio da gospodari on, već je sve predao Judi. 

I Franjo sjedi ondje kraj crkvenih vrata i moli milostinju, 
kao svaki drugi prosjak. Vele, da je i sv. Franjo tu oćutio, da je 
teže prosjakom biti negoli prosjaka nadijeliti. 

Odavle ću naučiti, da prosjaka ne odbijem. Ima ih, tih pro- 
sjaka, ima ih, da kojiput i dodijaju koji i ne bi trebali biti pro- 
sjaci. No ako mogu ili ne mogu ili da ne ću da dadem, dati ću mu 
ipak jedno, da sena njneizderem. ae , 

Prosjačio je, a sve je ipak išlo za njim. Bit će to bili dobri 
ljudi, bolji svakako od naših vikača i derača. 

.Oh sveto — sveto siromaštvo! Blago onomu, koji te razu- 
mije. Ali to je ne svako, već samo dobrovoljno siromaštvo. 


M. Rihtarić. 

VELIKI BUKOVAC. Već 
odavna bila je potreba da se i 
u našoj župi osnuje trećoredska 
Zadruga, jer je i prilika vrlo 
povoljna, budući je naša župa 
posvećena sv. ocu Franji Aši- 
škom. 


Okružnica naših biskupa 
vrlo dobro nam je došla, u ko- 
ioj preporučuju Treći Red sv. 
Franje. Marljivim nastojanjem 
našeg mjesnoga g. župnika Ma- 
tije Gažija .i nas nekoliko 
trećoredaca, ispunjena nam je 
ta želja. 


Za II. koriz. nedjelju o. g. 
pozvan je gosp. župnik, veleč. : i si Ž cua 
0. Jozo-ata franjevca iz Varaždina. Kako smo bili veseli radi nje- 
gova dola“ka. Najprije je imao propovijed kod poldanje sv. mise; 

Njegova vatrena riječ prodirala je u našu dušu i ostali smo začarani. 
Svijet se više nego obično taj dan sakupio k svetoj misi i na propo- 
vijed! Govorio nam je iz dna duše, ocrtao je današnju liberalnu DrIO- 
svjetu t. j. kulturu bez Boga. Kad je spomenuo, da je današnjem zlu 
kriva današnja ljudska politika ostali smo zabezeknuti. Na licima 
muškaraca, kojih se taj dan nakupilo dosta, i to baš onih, koji se 


diče tim imenom moglo se vidjeti kako su pokunjeni kimali gla-. 


vama i jedan se na drugoga ogledavali. Vrlo smo zahvalni veleč. 
ovcu Jozafatu, koji nas je živom riječju tako osokolio. Kako smo se 
radovali kad nam je rekao, da Treći Red sv. Franje može da popravi 
i preobrazi svijet! j 
- Poslije podne bio je najprije sveti križni put u 2 i pol sata. 
Veleč. o. Jozafat držao je predavanje o Trećem Redu za one, koji 
žele u nj stupiti. Nakon toga bilo primanje. Svijet se nagrnuo oko 
oltara sv. Franje, da vidi i čuje taj sv. obred Veleč. o. Jozafat naj- 
prije je razložio pravila i povlastice, cpomene i dobar savjet dao 
onima, koji žele stupiti u Treći Red, zatim je bilo oblačenje. Milina 
je bilo vidjeti kako njih 21 kleči i moli odijelo sv. o. Franje, a među 
njima bio je i prečasni g. župnik M. Gaži. Naš prečasni ne samo 


da je dobar, nego je i revan duhovni pastir svoga stada, pa se mi- 


time vrlo i ponosimo, što je i on stupio u Treći Red i što je preuzeo 
vodstvo naše Zadruge. I dosad je on uvijek svima dobar izgled da- 
vao, a odsada će još i bolje nama Trećorecima, pa se nadamo da 
ćemo pod njegovom upravom lijepo se razvijati i evasti! ' : 

Poslije oblačenja bila je skupština, na kojoj je izabran odbor 
Trećega Reda:,predsjednik Ivan Sović, potpredsjednica M. Ipša, 
tajnik Ivan Habek, bilježnik i upravitelj preč. M. Gaži, župnik, 
blagajnica i učiteljica novakinja Kata Kapusta, zatim su iza- 
brane i bolničarke za pojedina sela i povjernici Glasnika Sv. O. 
Franje. : 

Preporučujemo našu mladu Zadrugu braći i sestrama širom 
naše mile domovine i srdačno ih sve pozdravljamo. 

Ivan Habek. 


SISAK. Davno smo očekivali, da i u našem gradu pruži svoje 
grane bujno stablo sv. Franje. Revnim zauzimanjem našeg preč. g. 
sadanjeg župnika dr. J. Borkovića, kao i ostale gospode i neko- 
jih članova Trećega Reda, dne 9. svibnja 0. g. osnovana je nova 
Zadruga Trećega Reda. Primljena su 54 člana i to: 15 mu- 
ških a 89 ženskih. 

"Sam svečani čin oblačenja obavio je veleč. o. Ciprijan Lisica, 
upravitelj zagrebačke trećoredske Zadruge. I nebo se veselilo nad 
tom našom slavom, jer dok je dan prije i cijelu noć kiša padala i 
grmljavina se oblacima orila, sam dan osvanuo je tako lijep, da 
ljepšega nijesmo mogli ni željeti. Ki 

Da naše veselje bude i ljepše i veličanstvenije, poslije podne 
dovezlo se posebnim željezničkim kolima 56 članova zagrebačke Za- 
druge. Crkva se napunila pobožnog svijeta, a nova Franjina vojska 

“ poredana pred velikim oltarom čekala je, da primi na sebe mali 
uistinu, ali nebrojenim milostima bogati trećoredski škapulaz. Na 
svršetku svetog čina, vatrenim riječima pozdravio je nove Franjine 
vojnike veleč. 0. Ciprijan. Njegova živa riječ nam se duboko dojmila, 
pa želimo, da nam što češće dođe. 

Iza obavljenog crkvenog čina, gosti iz Zagreba okupili su se 
za stolom preč. našeg g. župnika, što im ga je priredila ljubav novih 
članova. Prečasni g. župnik ostao je ganut tako lijepo uspjelom sla- 
vom. Dao Bog, da Franjino stablo, koje i drugdje divno cvate i 

obilne plodove donosi, i u našem Sisku bujno se razvije i pruži 
grane cijelom našom lijepom Posavinom. Kamo sreće, da se i drugi 
u što većem broju odazovu i svrstaju pod razvijenu Franjinu za- 
stavu, da u našemu gradu, pomoću Trećega Reda ponovno procvate 
ona vjera i onaj kršćanski zanos, koji je u davnim vremenima mu- 
čenike stvarao. Mi ćemo nastojati, a u tomu nastojanju neka nas 
pomogne vruća molitva mnogobrojne naše braće uzduž našega doma. 
RENEE OD IP ETO EAR PAKOSTANE 


Književnost. 


U doba svakojakih bljutavih knjiga, koje idu za tim, da 
otruju dušu mladeži obojega spola, ovogodišnje pramaljeće donijelo 
nam je dvije zlatne jabuke. Dva životopisa, dvaju našoj mladeži 
dobro poznatih ugodnika Božjih. U jednoj knjižici pod naslovom 
»DVA KRISTOVA VITEZA« prikazan je u kratko život sv. Stanka 
i sv. Alojzija, a u drugoj opsežnijoj knjižici iskićen je opširnije 
ŽIVOT SV. ALOJZIJA. Obe knjižice rado preporučujemo, jer imade 
život sv. Alojzija. Obe knjižice rado preporučujemo, jer imade 
u njima zlatnih zrnaca za teške boli našeg vremena, a ujedno je 
oertan put, koji vodi do vječne sreće. Hrvatska mladeži, posegni za 


. ovim proljetnim evijećem, privini ga sreu, da budeš jednom sretna. 


BRUSIĆ: OTOK RAB. (Str. 200, cijena 30 Din: više poštarina). 
Nastala je ljetna sezona. Ljudi traže lijek po raznim krajevima 
i kupalištima. Otok Rab poznat je radi svojih prirodnih ljepota, 
blagog podneblja, ugodnih šetnja, mira. Svakomu savjetujemo, da 
se odmori tamo na obalama našeg sinjeg Jadrana, a u hladu palme, 
masline, bora zaboravi dnevne brige, a ujedno da gi nabavi upravo 
divnu, tek izašlu, punu krasnih slika gornju knjigu. Ona. će ga voditi 
po Rabu i okolici, pričati mu povijest. starih Rabljana i čitave Dal- i 
macije. Iz nje će saznati, da je tamo živio žilav Hrvatski narod, koji 
se dugo borio za očuvanje svojih prava i pravice. 

ETIKE VRIEEINEĆ ONETO E DENI HIZ TU EGNITI GONE OO E OTAN E IK PZO ENES AK 


Zahvalnice. 

VIŠKOVCI. U prijašnjoj općini gdje mi je muž službovao, imali . 
smo mnogo neprilika, a u izborno doba i denuncijacija, radi nesretne 
politike, radi koje se u današnje doba siromašni činovnik najviše 
objeđuje, jer na selu pristaše raznih stranaka i činovnika, bi htjeli 
svaki u svoju stranku privući. Ako ne znaju kojoj stranci pripada, 


. onda ga sude i osuđuju svaki na svoj način. Sve bi se to još pod- 


nijelo, kada bi bilo po uredima među činovništvom sloge i ljubavi, 
ali na žalost u ovom uredu i taj je mir manjkao. Više od dvije i 
pol godine bile su razne trzavice, a u zadnje vrijeme .nastadoše i 
tužbe između mojega muža i jednog činovnika, koji nije volio sa 
mojim mužem službovati. : : \ 

Videći moj muž da je bedasto natezati se sa mladim i ne- 
iskusnim čovjekom, odluči zatražiti od svoje predpostavljene oblasti 
premještenje. Ja sam se i sama složila s tom odlukom, pa svu tu 
stvar preporučim u molitvama božjoj providnosti, a također obavim 
devetnicu u čast sv. Franji i obećam javno zahvaliti, ako mi se 
želja ispuni i uslijedi premještenje, u mjesto koje sam željela. Pa 
gle čuda! Mojemu je mužu kroz to vrijeme bilo ponuđeno mjesto, 
koje sam ja od dragoga Boga molila. Stoga kličem i hvalim Sv. Fra- 
nji i sv. Josipu, koji su mi svojim zagovorom od Boga tu milost 
isprosili. 

. I ako sam od svoje župe udaljena 4 km, te nemogu ići na svag- 
danju sv. pričest, zato ipak mogu svaki mjesee 3—4 puta pristupiti 
stolu Gospodnjemu, a i mjesečno trećoredskoj skupštini, dok i opet 
božja providnost ne učini da dođem bliže župe. h 

Uzdajuć se i nadalje u milosrđe božje i zagovor sv. Franje ša- 
ljem 50 Din za trećoredski dom. A. Prpić. 

MRKOPALJ. Molila sam nešto po zagovoru sv. oca Franje i 
on me je uslišao. Neizmjerna mu hvala, pa se i nadalje preporučam 
njegovoj moćrioj zaštiti i za tu nakanu šaljem 10 Din za poljepšanje 
njegovog Glasnika. N. Kauzlarić. 





#* Pokojnici. : 





f O. Julijan Dugandžić. Rodio se u Brotnju (Hercegovina). 
Nakon pučke škole stupa među franjevačke pitomee na Širokom Bri- 
jegu. Stupa u Red i maturira na franjevačkoj gimnaziji. Bogo- 
slovske nauke pohađa u Zagrebu i Breslavi (Njemačka). ' 

Zadnje godine svojih teoloških nauka oboli, nakon što je ređen 
. za svećenika. Bolestan vrati se u domovinu i traži lijeka po bolni- 
cama i hercegovačkom zraku. No Providnost je htjela, da umre u 
bolnici milosrdnih sestara u Zagrebu u 26. godini mladosti svoje. 

Strplijvo snosaše neizlječivu plućnu bolest. Sam je vidio, da 
se ja nad otvorenim grobom i toga se nije bojao. Pokoj mu 
vječni! 

Game a m g TEO DOO OTT EOETETEO OTIRRONNM 


-Milodari. 


ZA DOM: Vešligaj J. Din 10; Horvat M. 10; Bišćan T. 10; Gu- 
dec K. 20; Treći Red Goričan 100; Mucak M. 10; Sirovica D. 80; 
Golubić M. 10; Mihorko R. 5; N. N. 10; Budić S. 10; Treći Red 
Dobrinj 30; Kolar M. 20; Rudelić M 80; Lukić R. 100; Treći Red 
Kukujevci 20; Strapajević A. 13; Solčić R. 20; Barlić S. 10; Vin- 
cetić A. 10; Treći. Red Kr. Sutjeska 110; N. N. 10; Kuštek K. 
10; Marinšek R. 380; Treći Red Koprivnica 2550; Ivoš M. 10; 
Eibel M. 10; Treći Red Lun 15; Vešligaj J. 10; N. N. 10; Treći 
Red Škrljevo 60. 

Darovateljima Bog s neba obilno platio, a ostale lijepo mo- 
limo, da se sjete svoga Doma. Složna braća kuću grade! Trećoreci 
složite se svi i otvorite srce, pa nas i sitnim darujte darom. Svoj 
ksvome! S 

ZA GLASNIK: Poeek Stj. 20; Tlik J. 80; Bratko M. 80; Barbić 
18; Samardžija 8; Pijaković I. 15; Kauzlarić M. 10; Miletić M. 18; Ša- 
vorić J. 10. IE 

Glasnik svima zahvaljuje, i ostale moli, da daruju, da jubi- 
Jarni broj bude što ljepši i dostojniji našeg sv. oca Franje. Pret- 
platnici, u tu svrhu barem svaki po 1 dinar! Pripremite 
Glasniku svečano ruho, da se u jubileju bude imao čime prodičiti. 





Izdavaju: Franjevci — Zagreb — Kaptol br. 9. — Uredio 0. Ciprijan Lisisa, 
Kaptol br. 9. — Tisak Zaklada tiskare ,Narodnih Novina“ Frankopanska ul. 26. — 
Za štampariju odgovara: Dr. Janko Hdrer, Prilaz Gjure Deželića br. 2. 


Dozvolom nadležnih redovničkih poglavara! 


=a 


zu 


MISIJE 


Stovateljice sv. Terezije od malenoga Isusa, koje žele biti susestre i“su-. 
radnice ove misionarske zaštitnice, neka se obrate na podpisani Samostan. 
Mogu biti primljene djevojke od 18—28 godina. Misije se obavljaju tu- i 
inozemstvu: privatne misije po obiteljima, odgoj djece u dječjim domo=- * 
vima, dječji vrtić, večernje učenje, šivanje i t. d. — Koje žele za inozemstvo, 
preko mora, mogu se slobodno prijaviti. Sve prijave treba slati na: 


Samostan sv. Terezije od mal. Isusa, ZAGREB, Vrhovec 35: 





HRVATSKA 
POLJODJELSKA 


BANKA 
DIONIČARSKO DRUŠTVO 


Centrala : 
Zagreb, Preradovićeva ul. br. 5 


Podružnice: Rijeka, ugao Via 

Baccich i Via Macchiavelli. Sara- 

jevo, Aleksandrova ulica broj 52. 
Ispostave: 

Bribir, Čabar, Hreljin i Sušak 


Dionička glavnica ... . Din 5,000.000'— 
Pričuve i 
Ulošci 
Prima uloške na knjižice ina tekuće račune 
teihukamaćuje najpovoljnije-— Eskomptira 
ireeskomptira mjenice. — Kupuje i prodaje 
devize (čekove) i valute, — Izdaje kreditna i 
garantna pisma. — Obavlja predoznake za 
tu-i inozemstvo te izvršuje kulantno i brzo 
sveburzovnenaloge. — Podjeljuje zemljišne 
iosobne veresije poljoprivrednicima i osta- 
lim interesentima. — Upravlja zemaljskim 
svilogojstvom u Hrvatskoj i Slavoniji. — 
Finansira gospodarska, trgovačka, obrtni- 
* čka i industrijalna preduzeća te se bavi 
uopće svim poslovima, koji spadaju u ban- 
kovnu struku. 








“GRADSKA ŠTEDIONIĆA 


OPĆINE SLOB. KR. GLAVNOGA GRADA ZAGREBA 
JELAČIĆEV TRG 20. ZAGREB VLASTITA PALAČA 


NAJVEĆA LJEVAONA 
BRONČANIH ZVONA 
U JUGOSLAVIJI 


Utemeljena g. 1800. — God. promet 100.000 kg 


1nž.1. &H. BUHL, Maribor 


Motherjeva ulica 15. 
Najveća garancija za čistu, harmoničku 
uglazbu udarnih i sporednih zvukova. 
Slitina iz brona i mjedi za željeznice i 
tvornice strojeva. Cestneibrojevnetab- 
lice iz cinka. Podrumske: potrepštine, 
pipeza vinoipivo,tuljkezarastavljenje 
cijevi i t. d. Predmeti za vatrogasce. 
Kuhinjsko suđe iz aluminija, tvornički 
znak ,,3 zvona“ je vrlo zdravo, trajno 
i jeftino suđe. 
Jeftine tvorničke cijene. Solidna posluga. 
Tvornica Maribor, Motherjeva ul. 15. 


Tvorničko skladište na veliko i malo: 
MARIBOR, Aleksandrova cesta 6. 





















ULOŠCI Din. 140,000.000*— 


“Prima uloške na knjižice i tekući račun, te obavlja sve bankovne 
i burzovne poslove uz najpovoljnije uvjete. - 

iznajmljuje sigurnosne pretince (Safe-depit). 

a .-d“d\dW\(\od(d(_|d|d|_|_]_\%\;£#* * e išišji 


Za uloške jamči općina grada Zagreba. 





Zaklada tiskare ,Narodnih Novina“ 


np 


